Document ID: 32005D0103

Title and Content:
ΑΠΌΦΑΣΗ ΤΗΣ ΕΠΙΤΡΟΠΉΣ της 31ης Ιανουαρίου 2005 για τη σύσταση μηχανισμού χορήγησης ποσοστώσεων στους παραγωγούς και στους εισαγωγείς υδροχλωροφθορανθράκων για τα έτη 2003 έως 2009 σύμφωνα με τον κανονισμό (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό Ε(2005) 134] (Τα κείμενα στην ολλανδική, αγγλική, εσθονική, φινλανδική, γαλλική, γερμανική, ελληνική, ιταλική, λιθουανική, πολωνική, σλοβενική, ισπανική και σουηδική είναι τα μόνα αυθεντικά) (2005/103/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου, της 29ης Ιουνίου 2000, για τις ουσίες που καταστρέφουν τη στιβάδα του όζοντος (1), και ιδίως το άρθρο 4 παράγραφος 3 περίπτωση ii), Εκτιμώντας τα ακόλουθα: (1) Τα κοινοτικά μέτρα, ειδικότερα δε αυτά που ορίζονται στον κανονισμό (ΕΚ) αριθ. 3093/94 του Συμβουλίου, της 15ης Δεκεμβρίου 1994, για τις ουσίες που καταστρέφουν τη στιβάδα του όζοντος (2), ο οποίος αντικαταστάθηκε από τον κανονισμό (ΕΚ) αριθ. 2037/2000, οδήγησαν, μετά πάροδο αρκετών ετών, σε περιορισμό της συνολικής κατανάλωσης υδροχλωροφθορανθράκων (HCFC). (2) Στο πλαίσιο του εν λόγω περιορισμού, καθορίστηκαν ποσοστώσεις για τους μεμονωμένους παραγωγούς και εισαγωγείς, βάσει των παραδοσιακών μεριδίων αγοράς και υπολογίστηκαν σε συνάρτηση με την ικανότητα καταστροφής της στιβάδας του όζοντος εκ μέρους των εν λόγω ουσιών. (3) Από το 1997 και εντεύθεν, η αγορά για τις εν λόγω ουσίες είναι σταθερή εις ό,τι αφορά τις διάφορες χρήσεις. Περίπου τα δύο τρίτα των HCFC χρησιμοποιούνταν για την παραγωγή αφρώδους υλικού, μέχρις ότου η εν λόγω χρήση των HCFC απαγορεύθηκε, την 1η Ιανουαρίου 2003. (4) Προκειμένου να μην βρεθούν σε μειονεκτική θέση, από 1ης Ιανουαρίου 2003, οι χρήστες HCFC που παράγουν προϊόντα από μη αφρώδη υλικά - γεγονός που θα συνέβαινε εάν το σύστημα κατανομής στηριζόταν στα ιστορικά μερίδια αγοράς της χρήσης HCFC για προϊόντα από αφρώδη υλικά - είναι σκόπιμο να προβλεφθεί νέος μηχανισμός κατανομής για τη χρήση των HCFC μετά την εν λόγω ημερομηνία, για την παραγωγή προϊόντων από μη αφρώδη υλικά. Για το διάστημα 2004-2009, το σύστημα κατανομής που θεωρήθηκε καταλληλότερο βασιζόταν κατ’ αποκλειστικότητα στο μέσο, παραδοσιακό μερίδιο αγοράς HCFC οι οποίοι χρησιμοποιούνται για την παραγωγή προϊόντων από μη αφρώδη υλικά. (5) Ενώ είναι σκόπιμο να περιοριστούν οι διαθέσιμες για τους εισαγωγείς ποσοστώσεις στα αντίστοιχα ποσοστά μεριδίου αγοράς του 1999, πρέπει επίσης να ληφθεί πρόνοια ώστε να επαναποδοθούν, στους καταχωρημένους εισαγωγείς HCFC, οι εισαγωγικές ποσοστώσεις που δεν διεκδικήθηκαν και χορηγήθηκαν σε δεδομένο έτος. (6) Η απόφαση 654/2002/ΕΚ της Επιτροπής, της 12ης Αυγούστου 2002, με την οποία συνεστήθη μηχανισμός χορήγησης ποσοστώσεων στους παραγωγούς και εισαγωγείς υδροχλωροφθορανθράκων για τα έτη 2003 έως 2009 σύμφωνα με τον κανονισμό (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου (3), πρέπει να τροποποιηθεί ώστε να ληφθούν υπόψη οι αυξημένες ποσοστώσεις για τους υδροχλωροφθοράνθρακες (ομάδα VIII) του παραρτήματος ΙΙΙ του κανονισμού (ΕΚ) αριθ. 2037/2000, όπως τροποποιήθηκε από την πράξη προσχώρησης του 2003 και τα ιστορικά μερίδια αγοράς των επιχειρήσεων στα κράτη μέλη που προσχώρησαν την 1η Μαΐου 2004. (7) Κατά συνέπεια, για λόγους νομικής σαφήνειας και διαφάνειας, η απόφαση 654/2002/ΕΚ πρέπει να αντικατασταθεί. (8) Τα μέτρα της παρούσας οδηγίας συνάδουν προς τη γνώμη της επιτροπής που συνεστήθη δυνάμει του άρθρου 18 παράγραφος 1 του κανονισμού (ΕΚ) αριθ. 2037/2000, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Ορισμοί Για τους σκοπούς της παρούσας απόφασης νοούνται ως: α) «μερίδιο αγοράς για την ψύξη», ο μέσος όρος μεριδίων αγοράς που αντιπροσωπεύουν οι πωλήσεις υδροχλωροφθορανθράκων δεδομένου παραγωγού στον τομέα των ψυκτικών εφαρμογών για τα έτη 1997, 1998 και 1999, εκφραζόμενο ως επί τοις εκατό ποσοστό του συνόλου της αγοράς των ψυκτικών εφαρμογών· β) «μερίδιο αγοράς για την παραγωγή αφρωδών υλικών», ο μέσος όρος μεριδίων αγοράς που αντιπροσωπεύουν οι πωλήσεις υδροχλωροφθορανθράκων δεδομένου παραγωγού στον τομέα της παραγωγής αφρωδών υλικών για τα έτη 1997, 1998 και 1999, εκφραζόμενο ως επί τοις εκατό ποσοστό του συνόλου της αγοράς παραγωγής αφρωδών υλικών και γ) «μερίδιο αγοράς για τις χρήσεις διαλυτών», ο μέσος όρος μεριδίων αγοράς που αντιπροσωπεύουν οι πωλήσεις υδροχλωροφθορανθράκων δεδομένου παραγωγού στον τομέα των χρήσεων διαλυτών για τα έτη 1997, 1998 και 1999, εκφραζόμενο ως επί τοις εκατό ποσοστό του συνόλου της αγοράς των χρήσεων διαλυτών. Άρθρο 2 Βάση υπολογισμού των ποσοστώσεων Οι ενδεικτικές ποσότητες χορηγούμενες για την κατανάλωση υδροχλωροφθορανθράκων για ψυκτικές εφαρμογές, την παραγωγή αφρωδών υλικών και τις χρήσεις διαλυτών, επί του μεριδίου των παραγωγών στα υπολογιζόμενα επίπεδα που αναφέρονται στο άρθρο 4 παράγραφος 3 περίπτωση i) στοιχεία δ) και ε) του κανονισμού (ΕΚ) αριθ. 2037/2000, είναι αυτές που καθορίζονται στο παράρτημα Ι της παρούσας απόφασης. Τα μερίδια αγοράς κάθε παραγωγού στις διάφορες αγορές είναι αυτά που καθορίζονται στο παράρτημα ΙΙ (4). Άρθρο 3 Ποσοστώσεις για τους παραγωγούς 1. Εις ό,τι αφορά τα έτη 2004 έως 2007, για κάθε παραγωγό, η ποσόστωση του υπολογιζόμενου επιπέδου υδροχλωροφθορανθράκων που αναφέρεται στο άρθρο 4 παράγραφος 3 περίπτωση i) στοιχείο ε) του κανονισμού (ΕΚ) αριθ. 2037/2000 που διαθέτει στην αγορά ή χρησιμοποιεί προς ίδιον όφελος, δεν είναι δυνατόν να υπερβαίνει το άθροισμα των κατωτέρω: α) το μερίδιο αγοράς του παραγωγού για τις ψυκτικές εφαρμογές επί της ενδεικτικής καταλογισθείσας συνολικής ποσότητας που αντιστοιχεί στις ψυκτικές εφαρμογές για το 2004· β) το μερίδιο αγοράς του παραγωγού για τους διαλύτες επί της ενδεικτικής συνολικής καταλογισθείσας ποσότητας που αντιστοιχεί στους διαλύτες για το 2004. 2. Για τα έτη 2008 και 2009, για κάθε παραγωγό, η ποσόστωση του υπολογιζόμενου επιπέδου υδροχλωροφθορανθράκων που αναφέρεται στο άρθρο 4 παράγραφος 3 περίπτωση i) στοιχείο στ) του κανονισμού (ΕΚ) αριθ. 2037/2000 που διαθέτει στην αγορά ή χρησιμοποιεί προς ίδιον όφελος, δεν πρέπει να υπερβαίνει το άθροισμα των κατωτέρω: α) το μερίδιο αγοράς του παραγωγού για τις ψυκτικές εφαρμογές επί της ενδεικτικής καταλογισθείσας συνολικής ποσότητας που αντιστοιχεί στις ψυκτικές εφαρμογές για το 2004· β) το μερίδιο αγοράς του παραγωγού για τους διαλύτες επί της ενδεικτικής καταλογισθείσας συνολικής ποσότητας που αντιστοιχεί στους διαλύτες για το 2004. Άρθρο 4 Ποσοστώσεις για τους εισαγωγείς Το υπολογιζόμενο επίπεδο υδροχλωροφθορανθράκων που κάθε εισαγωγέας δύναται να διαθέσει στην αγορά ή να χρησιμοποιεί προς ίδιον όφελος δεν πρέπει να υπερβαίνει, σε επί τοις εκατό ποσοστό του υπολογιζόμενου επιπέδου που αναφέρεται στο άρθρο 4 παράγραφος 3 περίπτωση i) στοιχεία δ), ε) και στ) του κανονισμού (ΕΚ) αριθ. 2037/2000, το επί τοις εκατό ποσοστό που χορηγήθηκε στον εν λόγω εισαγωγέα το 1999. Ωστόσο, οι τυχόν ποσότητες που δεν θα μπορούσαν να διατεθούν στην αγορά επειδή οι δυνάμενοι να το πράξουν εισαγωγείς δεν ζήτησαν ποσοστώσεις εισαγωγής, αναδιανέμονται μεταξύ των εισαγωγέων στους οποίους χορηγήθηκε ποσόστωση εισαγωγής. Οι μη καταλογισθείσες ποσότητες κατανέμονται μεταξύ των εισαγωγέων και υπολογίζονται αναλογικά βάσει του ύψους των ήδη καθορισθεισών ποσοστώσεων για τους εν λόγω εισαγωγείς. Άρθρο 5 Η απόφαση 2002/654/ΕΚ καταργείται. Οι παραπομπές στην καταργηθείσα απόφαση θεωρούνται ως παραπομπές στην παρούσα απόφαση. Άρθρο 6 Η παρούσα απόφαση απευθύνεται στις ακόλουθες επιχειρήσεις: Arkema SA Cours Michelet - La Défense 10 F-92091 Paris La Défense Arkema Quimica SA Avenida de Burgos, 12 - planta 7 E-28036 Madrid DuPont de Nemours (Nederland) BV Baanhoekweg 22 3313 LA Dordrecht Nederland Honeywell Fluorine Products Europe BV Kempenweg 90 PO Box 264 6000 AG Weert Nederland Ineos Fluor Ltd PO Box 13 The Heath Runcorn Cheshire WA7 4QF United Kingdom Βιομηχανία Φωσφορικών Λιπασμάτων ΑΕ Μονάδα Θεσσαλονίκης P.O. Box 10183 GR-54110 Θεσσαλονίκη Rhodia Organique Fine Ltd PO Box 46 - St Andrews Road Avonmouth, Bristol BS11 9YF United Kingdom Solvay Electrolyse France 12 Cours Albert 1er F-75383 Paris Solvay Fluor GmbH Hans-Böckler-Allee 20 D-30173 Hannover Solvay Iberica SL Barcelona Calle Mallorca 269 E-08008 Barcelona Solvay Solexis SpA Viale Lombardia 20 I-20021 Bollate (MI) AB Ninolab P.O. Box 137 S-194 22 Upplands Väsby Advanced Chemical SA C/ Balmes, 69 Pral 3o E-08007 Barcelona Alcobre SA C/Luis I, Nave 6-B Poligono Industrial Vallecas E-28031 Madrid Asahi Glass Europe BV World Trade Center Strawinskylaan 1525 1077 XX Amsterdam Nederland Avantec Bld Henri Cahn B.P. 27 F-94363 Bry-sur-Marne Cedex BaySystems Iberia S/A C/ Pau Clarís 196 E-08037 Barcelona BOC Gazy ul. Pory 59 PL-02-757 Warszawa Boucquillon NV Nijverheidslaan 38 B-8540 Deerlijk Calorie 503 Rue Hélène Boucher Z.I. Buc B.P. 33 F-78534 Buc Cedex Caraibes Froids SARL B.P. 6033 Ste Thérèse 4,5 km Route du Lamentin F-97219 Fort-de-France (Martinique) Celotex Limited Lady Lane Industrial Estate Hadleigh, Ipswich, Suffolk, IP7 6BA United Kingdom Efisol 14/24 Rue des Agglomérés F-92024 Nanterre Cédex Empor d.o.o. Trzaska 333 1000 Ljubljana Slovenia Etis d.o.o. Leskoškova 9a 1000 Ljubljana Slovenia Fibran SA 6ο χιλιόμετρο Θεσσαλονίκη - Ωραιόκαστρο PO box 40 306 GR-560 10 Θεσσαλονίκη Fiocco Trade SL C/ Molina No 16, Pta 5 E-46006 Valencia G.AL.Cycle-Air Ltd 3, Sinopis Str., Strovolos PO box 28385 Nicosia, Cyprus Galco SA Avenue Carton de Wiart 79 B-1090 Brussels Galex SA B.P. 128 F-13321 Marseille Cedex 16 Genys UAB Lazdiju 20 Kaunas Lithuania GU Thermo Technology Ltd Greencool Refrigerants Unit 12 Park Gate Business Centre Chandlers Way, Park Gate Southampton SO31 1FQ United Kingdom Guido Tazzetti & Co. Strada Settimo 266 I-10156 Torino Harp International Gellihirion Industrial Estate Rhondda Cynon Taff Pontypridd CF37 5SX United Kingdom H&H International Ltd. Richmond Bridge House 419 Richmond Road Richmond TW1 2EX United Kingdom ICC Chemicals Ltd Northbridge Road Berkhamsted Hertfordshire HP4 1EF United Kingdom Kal y Sol P.I. Can Roca C/Carrerada s/n, E-08107 Martorelles (Barcelona) Linde Gaz Polska Sp. z o.o. ul. J. Lea 112 PL-30-133 Kraków Matero ΕΠΕ 37 Λεωφ. Κυριακίδη 3508 Λεμεσός Κύπρος Mebrom Assenedestraat 4 B-9940 Rieme - Ertvelde Nagase Europe Ltd Berliner Allee 59 D-40212 Düsseldorf OU A Sektor Kasteheina 6-9 EE-31024 Kohtla-Järve Plasfi SA Ctra Montblanc, s/n E-43420 Sta Coloma de Queralt (Tarragona) Prodex-system sp. Z o.o. 24th Artemidy ST PL-01-497 Warsaw PW Gaztech ul. Kopernika 5 PL-11-200 Bartoszyce Quimidroga SA Calle Tuset 26 E-08006 Barcelona Refrigerant Products Ltd N9 Central Park Estate Westinghouse Road Trafford Park Manchester M17 1PG United Kingdom Resina Chemie BV Korte Groningerweg 1A 9607 PS Foxhol Nederland Sigma Aldrich Chimie SARL 80, rue de Luzais L’isle d’abeau Chesnes F-38297 St Quentin Fallavier Sigma Aldrich Company Ltd The Old Brickyard New Road Gillingham SP8 4XT United Kingdom SJB Chemical Products BV Wellerondom 11 3230 AG Brelle Nederland Solquimia Iberia SL C/Duque de Alba No 3, 1o E-28012 Madrid Synthesia Espanola SA Conde Borrell, 62 E-08015 Barcelona Termo-Schiessl Sp. z o.o. ul. Raszynska 13 PL-05-500 Piaseczno Universal Chemistry & Technology SpA Viale A. Filippetti 20 I-20122 Milano Vuoksi Yhtiö Oy Lappeentie 12 FIN-55100 Imatra Wigmors Irysowa str. # 5 PL-51-117 Wroclaw Βρυξέλλες, 31 Ιανουαρίου 2005.

Classification Labels:
1164
249

Label Descriptions:
{"1164": "Χημική βιομηχανία", "249": "ΒΙΟΜΗΧΑΝΙΑ"}

EuroVoc IDs (Original): 4418
2524
1390
1362
2481
3798
802

EuroVoc IDs (Expanded): 4418
2524
1390
1362
2481
3798
802

Dataset Source: meu

Split: train